b'\n_START_ARTICLE_\nGrafi\xc4\x8dni program\n_START_SECTION_\nZgodovina\n_START_PARAGRAPH_\nV letu 1980, ko so se pojavili prvi namizni ra\xc4\x8dunalniki so se skupaj z iznajdbo uporabni\xc5\xa1kih programov pojavile \xc5\xbeelje po upravljanju in kreiranju ra\xc4\x8dunalni\xc5\xa1ke slike, katere kakovostnih prvin in estetske podobe pred tem ni bilo mogo\xc4\x8de dose\xc4\x8di s tradicionalnimi metodami grafi\xc4\x8dnega oblikovanja in tako so ra\xc4\x8dunalniki (in s tem uporabni\xc5\xa1ki programi za obdelavo slike) postali nepogre\xc5\xa1ljivi pripomo\xc4\x8dki v oblikovalni industriji._NEWLINE_Kmalu so kakovostni grafi\xc4\x8dni programi postali izjemno priljubljeni predvsem pri profesionalnih oblikovalcih saj so dovoljevali ustvarjalcu hitro in u\xc4\x8dinkovito udejstvovanje idej, poleg tega pa so ideje spontano nadgrajevali, ko je ustvarjalec nepri\xc4\x8dakovano naletel na eno izmed njemu dotlej nepoznanih mo\xc5\xbenosti oblikovanja v okviru dolo\xc4\x8denega programa \xe2\x80\x93 razni dodatki, posebni efekti ter \xc5\xa1e vrsta drugih mo\xc5\xbenosti dodelave grafike\n_START_SECTION_\nProgrami za grafi\xc4\x8dno oblikovanje\n_START_PARAGRAPH_\nMed programe grafi\xc4\x8dnega oblikovanja sodijo vsi programi, ki jih lahko uvrstimo v eno izmed naslednjih kategorij programov za delo z grafiko: programi za tehni\xc4\x8dno risanje (CAD), programi za urejanje besedil, programi za namizno zalo\xc5\xbeni\xc5\xa1tvo (DTP) ter programi za urejanje slike.\n_START_SECTION_\nProgrami za tehni\xc4\x8dno risanje/konstruiranje (CAD)\n_START_PARAGRAPH_\nProgrami za tehni\xc4\x8dno risanje (CAD) so namenjeni tehni\xc4\x8dnemu risanju oz. oblikovanju s pomo\xc4\x8djo ra\xc4\x8dunalnika. Ti programi so najve\xc4\x8dkrat zelo kompleksni in specializirani na raznih podro\xc4\x8djih tehni\xc4\x8dnega risanja. So zelo specifi\xc4\x8dni in najve\xc4\x8dkrat prezahtevni za doma\xc4\x8do uporabo, zato jih uporabljajo predvsem oblikovalci dolo\xc4\x8dene stroke, ki ji je program namenjen (npr. arhitekti). Namenjeni so na\xc4\x8drtovanju, natan\xc4\x8dnemu oblikovanju predmetov (zgradbe, avtomobili,...). Programi, ki nudijo kakovosten izdelek, kot rezultat vlo\xc5\xbeenega dela zahtevajo kar nekaj znanja o tovrstnih programih ter visoko raven profesionalnosti. Eden teh programov je AutoCAD (izdelek podjetja AutoDesk), ki na tr\xc5\xbei\xc5\xa1\xc4\x8du prevladuje \xc5\xbee ve\xc4\x8d kot 20 let in ima velik ugled na podro\xc4\x8djih projektiranja izdelkov (uporabljajo ga arhitekti za projektiranje prostora, zgradb in za mestno na\xc4\x8drtovanje). Je izredno zmogljiv in prilagodljiv, ima vrsto natan\xc4\x8dnih funkcij.\n_START_SECTION_\nProgrami za namizno zalo\xc5\xbeni\xc5\xa1tvo\n_START_PARAGRAPH_\nProgrami za namizno zalo\xc5\xbeni\xc5\xa1tvo ali desktop publishing (DTP) so namenjeni oblikovanju tiskovine, raznih revij, publikacij, vabil... Elementi kon\xc4\x8dnega izdelka so med seboj lo\xc4\x8deni in neodvisni ter jih lahko oblikujemo vsakega posebej (npr. oblikovanje prelivov, teksturnih u\xc4\x8dinkov,...) V ve\xc4\x8dini programov lahko sliki nastavimo svetlost, kontrast, pretvorimo bitno sliko v negativ, dolo\xc4\x8dimo poltonske vzorce, stisnemo sliko, obre\xc5\xbeemo, zasu\xc4\x8demo ali ji spremenimo velikost.\n_START_SECTION_\nProgrami za urejanje slike\n_START_PARAGRAPH_\nProgrami za urejanje slik sre\xc4\x8damo v vseh oblikah \xe2\x80\x93 od enostavnih programov za delo z bitnimi slikami pa vse do profesionalnih sistemov na grafi\xc4\x8dnih delovnih postajah. Njihova skupna lastnost je, da so vsi namenjeni ustvarjanju vidne slike kakr\xc5\xa1nekoli vrste. Posamezni programi pa se lo\xc4\x8dijo po kompleksnosti in zmogljivosti, lahko pa jih (glede na to, katero grafiko obdelujejo) najenostavneje razdelimo v dva razreda: rastrska grafika, vektorska grafika._NEWLINE_Programi za delo z bitno sliko v splo\xc5\xa1nem spadajo v razred najenostavnej\xc5\xa1ih programov za urejanje slik. Ker je bitna slika mno\xc5\xbeica obarvanih to\xc4\x8dk je v resnici vsak program, ki zna te to\xc4\x8dke spreminjati program za urejanje slike. Programi s katerimi je mo\xc4\x8d spreminjati le splo\xc5\xa1ne zna\xc4\x8dilnosti slike (svetlost, kontrast, velikost...) ne moremo pa z njimi spreminjati barve vsake to\xc4\x8dke posebej. To so najve\xc4\x8dkrat programi za namizno zalo\xc5\xbeni\xc5\xa1tvo ali urejevalniki besedil za katere zmotno mislimo da so to tudi programi za urejanje slike. Vsi programi za delo z bitno sliko pa niso opremljeni samo z orodji za slikanje temve\xc4\x8d vsebujejo \xc5\xa1e vrsto ukazov ki na razli\xc4\x8dne na\xc4\x8dine urejajo sliko._NEWLINE_Programi za delo z vektorskimi slikamo izdelajo sliko z matemati\xc4\x8dnim opisom objektov (kot so npr. daljice in krogi). Te programe je te\xc5\xbeje razvrstit v razrede saj je \xc5\xa1tevilo objektov, ki jih je mogo\xc4\x8de opisati z matemati\xc4\x8dnimi izrazi v zelo zmogljivem programu neomejeno. Najve\xc4\x8dkrat so programi ozko usmerjeni in namenjeni oblikovanju skupaj z drugo programsko opremo. Z zmogljivej\xc5\xa1imi programi za ilustriranje izdelujemo razne publikacije, naslovnice revij, oglasne letake in podobno, medtem, ko lahko z drugimi projektiramo sliko ali tridimenzionalna telesa. Na kratko bi lahko povzeli, da je s programi za delo z vektorsko grafiko mo\xc4\x8d izdelati vsako sliko, ki si jo lahko zamislimo.\n_START_SECTION_\nPriljubljeni progami\n_START_PARAGRAPH_\nNa svetovnem tr\xc5\xbei\xc5\xa1\xc4\x8du ne poznamo najbolj\xc5\xa1ega oz. najbolj strokovno dodelanega programa za oblikovanje, saj so dolo\xc4\x8deni programi bolj\xc5\xa1i v izvr\xc5\xa1evanju nekaterih nalog, kot drugi._NEWLINE_Vodilni proizvajalci programov na podro\xc4\x8dju grafi\xc4\x8dnega oblikovanja so Adobe Systems, Quark, Inc., Microsoft, Corel ter Macromedia, ki jo je pred \xc4\x8dasom prevzelo podjetje Adobe Systems.'